Ragna Rohde

Ragna Rohde  (født 17. oktober 1876 i Nedre Eiker, død 1954 i Tønsberg) var en norsk kvinnesakskvinne og Arbeiderparti-politiker.

Hun satt som formann i APs kvinneorganisasjon i Tønsberg fra 1915, og igjen en periode fra 1917. Fra 1918 var hun aktiv i arbeidet med å organisere AP-kvinnene i en egen kvinneforening for Jarlsø og Husvik, senere kjent under navnet Søndre Slagen arbeiderpartis kvinnegruppe. I 1919 opprettet man en fylkesorganisasjon for kvinneforeningene, med Ragna Rohde som første formann. Hun var også sentral i partiet i Vestfold.

Ved partisplittelsen i 1923 fulgte store deler av fylkespartiet det nye Norges Kommunistiske Parti. Det samme gjorde flertallet i kvinneforeningen i Vestfold. Blant DNA-tilhengerne stile Rohde seg da i spissen for å etablere en ny kvinneforening. Hun tiltrådte selv som den første formannen i Arbeiderpartiets kvindeforbunds nyetablerte Vestfoldavdeling.Sverre Hjertholm: Arbeiderbevegelsen i Vestfold 1956 Side 62. Sigrid Syvertsen: Arbeiderpartiets kvinnebevegelse i Norge, Det norske arbeiderpartis forlag, Oslo 1934 

Hun var gift med gullsmedsvend Hjalmar Jensen Rohde.

 Referanser 

Kategori:Personer fra Nedre Eiker kommune
Kategori:Norske kvinnesaksforkjempere
Kategori:Ap-politikere